CELEX: C2007/183/14
Language: et
Date: 2007-08-04 00:00:00
Title: Kohtuasi C-434/05: Euroopa Kohtu (kolmas koda) 14. juuni 2007 . aasta otsus (Hoge Raad der Nederlandeni (Madalmaad) eelotsusetaotlus) — Stichting Regionaal Opleidingen Centrum Noord-Kennemerland/West-Friesland (Horizon College) versus Staatssecretaris van Financiën (Kuues käibemaksudirektiiv — Maksuvabastused — Artikli 13 A osa lõike 1 punkt i ja lõige 2 — Teises haridusasutuses töötava õppejõu tasu eest vastuvõtvasse haridusasutusse suunamine)

4.8.2007   
            
            
               ET
            
            
               Euroopa Liidu Teataja
            
            
               C 183/8
            
         Euroopa Kohtu (kolmas koda) 14. juuni 2007. aasta otsus (Hoge Raad der Nederlandeni (Madalmaad) eelotsusetaotlus) — Stichting Regionaal Opleidingen Centrum Noord-Kennemerland/West-Friesland (Horizon College) versus Staatssecretaris van Financiën
   (Kohtuasi C-434/05) (1)
   
   (Kuues käibemaksudirektiiv - Maksuvabastused - Artikli 13 A osa lõike 1 punkt i ja lõige 2 - Teises haridusasutuses töötava õppejõu tasu eest vastuvõtvasse haridusasutusse suunamine)
   (2007/C 183/14)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Stichting Regionaal Opleidingen Centrum Noord-Kennemerland/West-Friesland (Horizon College)
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT 1977, L 145, lk 1; ELT eriväljaanne 09/01, lk 23) artikli 13 A osa lõike 1 punkti i tõlgendamine — Selles sätestatud maksuvabastuse ulatus — Haridusasutuses töötava õppejõu tasu eest teise haridusasutusse suunamine
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 A osa lõike 1 punkti i tuleb tõlgendada nii, et väljend „laste ja noorte haridus, kooli- või ülikooliharidus, kutseõpe või ümberõpe” ei puuduta olukorda, kus õppejõud suunatakse tasu eest haridusasutusse sama sätte tähenduses ning see õppejõud täidab seal viimati nimetatud asutuse vastutusel ajutiselt õpetamisülesandeid, isegi kui asutus, kes õppejõu suunab, on ise haridusega seotud eesmärkidel tegutsev avalik-õiguslik organisatsioon või teine asjaomases liikmesriigis sarnastel eesmärkidel tegutsevana tunnustatud organisatsioon.
            
         
               2.
            
            
               Nõukogu kuuenda direktiivi 77/388 artikli 13 A osa lõike 1 punkti i koostoimes sama artikli lõikega 2 tuleb tõlgendada nii, et olukord, kus õppejõud suunatakse tasu eest haridusasutusse, kus ta täidab nimetatud asutuse vastutusel ajutiselt õpetamisülesandeid, võib olla käibemaksust vabastatud, kui on tegemist „otseselt seotud” teenuste osutamisega selle sama sätte tähenduses, ja kui selline suunamine on vahend saada parimatel tingimustel osa hariduse andmisest kui põhiteenusest, kuid see eeldab siiski — mille peab kindlaks tegema siseriiklik kohus —, et:
               
                           —
                        
                        
                           nii see põhisooritus, kui sellega otseselt seotud suunamine toimub nimetatud artikli 13 A osa lõike 1 punktis i osutatud organisatsioonide poolt, arvestades vajadusel asjaomaste liikmesriikide poolt sama artikli lõike 2 punkti a kohaldades kehtestatud võimalike tingimustega,
                        
                     
                           —
                        
                        
                           nimetatud suunamine on oma olemuselt või laadilt selline, et ilma taolise teenuse kaasabita ei oleks vastuvõtva haridusasutuse antud hariduse, ja järelikult viimase üliõpilaste poolt saadud hariduse, ühesugune tase tagatud, ja
                        
                     
                           —
                        
                        
                           sellise suunamise põhieesmärk ei ole teenida lisatulu tehingu kaudu, mis otseselt konkureerib käibemaksustatavate äriühingute tehingutega.
                        
                     
         
      (1)  ELT C 74, 25.3.2006.